Hans Kongelige Højhed Prins Joachim slog sammen med sine tre sønner søndag vejen forbi Danish Air Show 2018.

Hele fire prinser deltager søndag i Danish Air Show 2018. Hans Kongelige Højhed Prins Joachim havde nemlig sine tre sønner Nikolai, Felix og Henrik med ude at se på de mange fly. - Det er jo altid sjovt. Om man har set Top Gun eller alle mulige andre film, hvor der flyves, så får vi her det hele 400 meter væk med alle de decibel, der hører til, det sætter også tingene i et positivt perspektiv. Det er sådan en drengedag, siger Prins Joachim. Prins Joachim og sønnerne havde udover at se en masse fly også tid til et besøg i et af forsvarets stande. Her besøgte de oversergent Michael Johansen, der kommer fra hundeskolen i Karup. Her uddanner de alle for militærhunde til hele forsvaret. Oversergenten var begejstret for det kongelige besøg. - Det giver da lidt ekstra opmærksomhed og sådan skal det også være. VI er jo alle royale i forsvaret Oversergent Michael Johansen. Du kan se prinsernes besøg ved Micheal Johansen her. Prins Joachim er selv en del af forsvaret som oberst af reserven. Prins Nikolai begynder til sommer på Sergentskolen i Varde og indleder dermed også en militæruddannelse.